# ΑΠΟΤΕΛΕΣΜΑΤΑ ΟΜΙΛΟΥ ΟΤΕ ΓΙΑ ΤΟ Α’ ΤΡΙΜΗΝΟ ΤΟΥ 2023

# Σύνοψη

* Ελλάδα: Δυναμικό ξεκίνημα το 2023
  + Αύξηση κερδοφορίας: προσαρμοσμένο EBITDA (AL) ενισχυμένο κατά 1,6%, με το προσαρμοσμένο περιθώριο στο 43,3%, υποστηριζόμενο από την αυστηρή διαχείριση κόστους
  + Συνεχίζεται η αύξηση εσόδων από υπηρεσίες κινητής, κατά 2,7% στο τρίμηνο, χάρη στην καρτοκινητή και τα συμβόλαια
  + Θετικές λειτουργικές επιδόσεις:
    - Αύξηση κατά 23,3% των συνδρομητών FTTx
    - Ρεκόρ νέων συνδρομητών FTTH (+29 χιλιάδες), με το ποσοστό διείσδυσης να αυξάνεται στο 18%
* Τα συνολικά έσοδα του Ομίλου μειώθηκαν, λόγω των υπηρεσιών χονδρικής στην Ελλάδα και της υψηλής βάσης σύγκρισης στην Ρουμανία
* Το προσαρμοσμένο EBITDA (AL) του Ομίλου επηρεάστηκε από τη διακοπή των δραστηριοτήτων MVNO στη Ρουμανία

|  |  |  |  |
| --- | --- | --- | --- |
| **(Εκατ. €)** | **Α’τρίμηνο**  **2023** | **Α’τρίμηνο**  **2022** | **+/- %** |
| Κύκλος Εργασιών | 803,6 | 820,3 | -2,0% |
| Προσαρμοσμένο EBITDA (AL) | 322,0 | 325,3 | -1,0% |
| Περιθώριο (%) | *40,1%* | *39,7%* | *+0,4μον* |
| Λειτουργικά Κέρδη προ Χρηματοοικονομικών και επενδυτικών δραστηριοτήτων | 181,2 | 179,2 | +1,1% |
| Κέρδη κατανεμημένα στους μετόχους της Εταιρείας | 135,3 | 129,4 | +4,6% |
| Βασικά Κέρδη ανά μετοχή (€) | 0,3157 | 0,2911 | +8,5% |
| Προσαρμοσμένες Επενδύσεις σε πάγια περιουσιακά στοιχεία | 79,9 | 93,0 | -14,1% |
| Προσαρμοσμένες Ελεύθερες Ταμειακές Ροές (AL) | 228,8 | 227,8 | +0,4% |
| Ελεύθερες Ταμειακές Ροές (AL) | 226,1 | 221,8 | +1,9% |
| Ταμειακά Διαθέσιμα & Tαμειακά Ισοδύναμα | 784,3 | 772,3 | +1,6% |
| Καθαρός Δανεισμός | 506,2 | 620,7 | -18,4% |

*Σημείωση : Για επεξηγήσεις και υπολογισμό των Προσαρμοσμένων μεγεθών/δεικτών βλ. την* [*Ενότητα Εναλλακτικοί Δείκτες Μέτρησης Απόδοσης*](#ΕΝΑΛΛΑΚΤΙΚΟΙ)*.*

**Αθήνα, 5 Μαΐου 2023 - Οργανισμός Τηλεπικοινωνιών της Ελλάδος Α.Ε.**

Ο ΟΤΕ ανακοίνωσε σήμερα τα ενοποιημένα οικονομικά αποτελέσματα για το Α’ τρίμηνο του 2023, με βάση τα Διεθνή Πρότυπα Χρηματοοικονομικής Αναφοράς.

# Μήνυμα του Προέδρου και Διευθύνοντος Συμβούλου, κ. Μιχάλη Τσαμάζ:

«Ο ΟΤΕ ξεκίνησε τη χρονιά με ένα ισχυρό τρίμηνο, κατά το οποίο επέδειξε ανθεκτικότητα και απάντησε με επιτυχία στις κινήσεις του ανταγωνισμού. Στην Ελλάδα, διατηρήσαμε τις ισχυρές επιδόσεις μας στην κινητή, ενώ η αυστηρή διαχείριση κόστους οδήγησε σε εκ νέου αύξηση της κερδοφορίας. Το δίκτυο οπτικών ινών αναπτύσσεται με ταχείς ρυθμούς, και οι συνδρομητές που αναβαθμίζουν τις υπηρεσίες τους σε FTTH αυξάνονται σταθερά.

Μέσα στη χρονιά, αναμένουμε ο ανταγωνισμός να ενταθεί ακόμα περισσότερο. Ωστόσο, οι ισχυρές επιδόσεις μας κατά το πρώτο τρίμηνο, καταδεικνύουν ότι έχουμε τη σωστή στρατηγική για να ανταποκριθούμε στις προκλήσεις. Στη Ρουμανία, λαμβάνουμε δραστικά μέτρα για να αντιμετωπίσουμε τις προκλήσεις που εξακολουθεί να αντιμετωπίζει η θυγατρική μας, μετά τη μετατροπή της σε αμιγώς εταιρεία κινητής τηλεφωνίας. Στην Ελλάδα, παραμένουμε σε σταθερή τροχιά αύξησης της κερδοφορίας».

**Προοπτικές**

Σε ένα περιβάλλον εντεινόμενου ανταγωνισμού, ο ΟΤΕ εκτιμά ότι θα συνεχίσει να επωφελείται από τις προηγμένες υποδομές δικτύων που διαθέτει τόσο στη σταθερή όσο και στην κινητή, την υψηλού επιπέδου εξυπηρέτηση των πελατών, και τη δυνατή μάρκα COSMOTE. Η τεχνολογική του υπεροχή, οι εμπλουτισμένες εμπορικές προτάσεις και η υγιής χρηματοοικονομική του θέση εκτιμάται ότι θα συμβάλλουν στη διατήρηση και ενίσχυση της αξίας της πελατειακής του βάσης. Ο ΟΤΕ θα συνεχίσει την επενδυτική του στρατηγική, εστιάζοντας στην υποδομή FTTH, στο δίκτυο 5G και στην ψηφιακοποίηση των σημείων επαφής με τον πελάτη.

Επιπλέον, ο ΟΤΕ θα συνεχίσει να αναπτύσσει τις νέες υπηρεσίες που σχετίζονται με την τεχνολογία (payzy, BOX, COSMOTE Insurance), αξιοποιώντας την υπεροχή της μάρκας και τις σχέσεις του με τους πελάτες. Ο ΟΤΕ, ως κύριος Systems Integrator για τις επιχειρήσεις και τον δημόσιο τομέα σε Ελλάδα και Ευρώπη, αναμένει συνεχή ανάπτυξη των δραστηριοτήτων του στον τομέα του ICT τα επόμενα τρίμηνα, λόγω και της σταδιακής υλοποίησης του Σχεδίου Ανάκαμψης και Ανθεκτικότητας.

Ο ΟΤΕ θα συνεχίσει να επιδιώκει τη βελτίωση της αποτελεσματικότητας και τον περιορισμό του κόστους, για να αυξήσει περαιτέρω την κερδοφορία του.

Το 2023, ο ΟΤΕ αναμένει ελεύθερες ταμειακές ροές περίπου €500 εκατ., ως αποτέλεσμα υψηλότερων πληρωμών φόρου εισοδήματος συγκριτικά με το 2022, χαμηλότερων χρηματοοικονομικών εξόδων, σταθερών επενδύσεων και καλύτερων λειτουργικών επιδόσεων στην Ελλάδα. Το 2022, οι Ελεύθερες Ταμειακές Ροές επηρεάστηκαν θετικά από ένα έκτακτο φορολογικό όφελος που οδήγησε σε σημαντικά χαμηλότερες πληρωμές φόρων. Οι επενδύσεις του Ομίλου για το 2023 αναμένεται να παραμείνουν σταθερές, περίπου στα €640 εκατ., καθώς η εταιρεία συνεχίζει την ανάπτυξη των υποδομών FTTH.

Η συνολική Αμοιβή των Μετόχων για το 2023 θα ανέλθει σε περίπου €425 εκατ. και θα επιμεριστεί σε προτεινόμενο μέρισμα αξίας €250 εκατ. (€0,5765 ανά μετοχή), και σε Πρόγραμμα Απόκτησης Ιδίων Μετοχών ύψους €175 εκατ. περίπου.

**ΟΜΙΛΟΣ ΟΤΕ**

Το Α’ τρίμηνο του 2023, τα ενοποιημένα έσοδα του Ομίλου OTE μειώθηκαν κατά 2% και διαμορφώθηκαν σε €803,6 εκατ. Στην Ελλάδα, τα έσοδα μειώθηκαν κατά 0,9% στα €736,2 εκατ., καθώς οι ισχυρές επιδόσεις στην κινητή και στις υπηρεσίες ICT αντισταθμίστηκαν από την πτώση των εσόδων από υπηρεσίες χονδρικής διεθνούς κίνησης, χαμηλού ωστόσο περιθωρίου κέρδους και σταθερής λιανικής. Στην Ρουμανία, τα έσοδα μειώθηκαν κατά 12,0% και διαμορφώθηκαν στα €69,0 εκατ., αντανακλώντας σε μεγάλο βαθμό την παύση της παροχής υπηρεσιών MVNO σε πελάτες FMC, καθώς και τη συνεχιζόμενη επίδραση από τη μείωση στα τέλη τερματισμού κινητής τηλεφωνίας.

Τα συνολικά λειτουργικά έξοδα του Ομίλου, εξαιρουμένων των αποσβέσεων, των απομειώσεων και των επιβαρύνσεων που σχετίζονται με κόστη αναδιοργάνωσης (κυρίως Προγράμματα Εθελούσιας Αποχώρησης), μειώθηκαν κατά 3,4% σε σύγκριση με το Α’ τρίμηνο του 2022 και διαμορφώθηκαν σε €463,0 εκατ. Αποτυπώνουν κυρίως χαμηλότερα άμεσα κόστη λόγω μείωσης των εσόδων από υπηρεσίες χονδρικής, καθώς και εξοικονομήσεις στα έξοδα προσωπικού και ενέργειας.

Η προσαρμοσμένη κερδοφορία EBITDA (AL) του Ομίλου μειώθηκε κατά 1,0% στα €322,0 εκατ., με το περιθώριο να διαμορφώνεται σε 40,1%. Στην Ελλάδα, η προσαρμοσμένη κερδοφορία EBITDA (AL) σημείωσε αύξηση 1,6%, στα €318,5 εκατ., με ισχυρό περιθώριο EBITDA 43,3% σε σύγκριση με 42,2% ένα χρόνο πριν. Στη Ρουμανία, η προσαρμοσμένη κερδοφορία EBITDA (AL) διαμορφώθηκε στα €3,5 εκατ. μειωμένη κατά €8,2 εκατ., αποτυπώνοντας την επίδραση της παύσης των δραστηριοτήτων MVNO, καθώς και τα υψηλότερα κόστη ενέργειας, λόγω άρσης της κρατικής ρύθμισης στις τιμές ενέργειας.

Ο Όμιλος κατέγραψε έξοδα για αποσβέσεις και απομειώσεις €160,7 εκατ. το A’ τρίμηνο του 2023, μειωμένα κατά 3,7% σε σχέση με το Α’ τρίμηνο του 2022, λόγω της απομείωσης των δραστηριοτήτων στη Ρουμανία το Δ’ τρίμηνο του 2022. Ως αποτέλεσμα, τα κέρδη προ φόρων του Ομίλου διαμορφώθηκαν σε €175,7 εκατ., αυξημένα κατά 2,3% σε σχέση με το Α’ τρίμηνο του 2022.

Οι προσαρμοσμένες επενδύσεις σε πάγια περιουσιακά στοιχεία ανήλθαν σε €79,9 εκατ., μειωμένες κατά 14,1% από το Α’ τρίμηνο του 2022. Οι επενδύσεις στην Ελλάδα και στην κινητή Ρουμανίας διαμορφώθηκαν σε €69,9 εκατ. και €10,0 εκατ. αντίστοιχα.

Οι προσαρμοσμένες ελεύθερες ταμειακές ροές μετά από μισθώσεις διαμορφώθηκαν σε €228,8 εκατ. το Α’ τρίμηνο του 2023, αυξημένες κατά 0,4% σε ετήσια βάση, ενώ οι ελεύθερες ταμειακές ροές μετά από μισθώσεις ανήλθαν σε €226,1 εκατ. αυξημένες κατά 1,9% σε σύγκριση με το Α’ τρίμηνο του 2022, αποτυπώνοντας χαμηλότερες πληρωμές για επενδύσεις, καθώς και μια επιστροφή φόρου εισοδήματος εντός του τριμήνου που σχετίζεται με το 2021.

Ο καθαρός δανεισμός του Ομίλου στις 31 Μαρτίου 2023 ήταν €506,2 εκατ., μειωμένος κατά 18,4% σε σχέση με το Α’ τρίμηνο 2022. Ο καθαρός δανεισμός του Ομίλου αντιστοιχεί σε 0,4 φορές το ετήσιο προσαρμοσμένο ΕΒΙTDA (AL).

|  |  |  |  |
| --- | --- | --- | --- |
| **Κύκλος Εργασιών**  **(Εκατ. € )** | **Α’τρίμηνο**  **2023** | **Α’τρίμηνο**  **2022** | **+/- %** |
| Ελλάδα | 736,2 | 743,2 | -0,9% |
| Ρουμανία κινητή | 69,0 | 78,4 | -12,0% |
| Ενδοομιλικές απαλοιφές | (1,6) | (1,3) | +23,1% |
| **Όμιλος ΟΤΕ** | **803,6** | **820,3** | **-2,0%** |

|  |  |  |  |
| --- | --- | --- | --- |
| **Προσαρμοσμένο EBITDA μετά από μισθώσεις (AL) (Εκατ. € )** | **Α’τρίμηνο**  **2023** | **Α’τρίμηνο**  **2022** | **+/- %** |
| Ελλάδα | 318,5 | 313,6 | +1,6% |
| *Περιθώριο (%)* | *43,3%* | *42,2%* | *+1,1μον* |
| Ρουμανία κινητή | 3,5 | 11,7 | -70,1% |
| *Περιθώριο (%)* | *5,1%* | *14,9%* | *-9,8μον* |
| **Όμιλος ΟΤΕ** | **322,0** | **325,3** | **-1,0%** |
| ***Περιθώριο (%)*** | ***40,1%*** | ***39,7%*** | ***+0,4μον*** |

**ΕΛΛΑΔΑ**

**Λειτουργικά στοιχεία:**

|  |  |  |  |  |  |  |
| --- | --- | --- | --- | --- | --- | --- |
|  | Α’ τρίμηνο 2023 | Α’ τρίμηνο 2022 | | Ετήσιο % | Ετήσιο +/- | Α’ τρίμηνο 2023 +/- |
| Συνδέσεις Σταθερής | 2.701.315 | 2.712.873 | | -0,4% | (11.558) | (138) |
| Ευρυζωνικές Συνδέσεις | 2.333.374 | 2.268.681 | | +2,9% | 64.693 | 15.133 |
| *εκ των οποίων συνδέσεις οπτικών ινών* | *1.489.407* | *1.208.265* | | *+23,3%* | *281.142* | *41.183* |
| Συνδρομητές τηλεόρασης | 648.531 | 636.504 | | +1,9% | 12.027 | 5.844 |
| Πελάτες Κινητής | 7.345.239 | 7.180.701 | | +2,3% | 164.538 | (24.866) |
| *Πελάτες Συμβολαίου* | *2.997.235* | *2.869.445* | | *+4,5%* | *127.790* | *47.391* |
| *Πελάτες Καρτοκινητής* | *4.348.004* | *4.311.256* | *+0,9%* | | *36.748* | *(72.257)* |

**Σταθερή Τηλεφωνία:**

Ο ΟΤΕ συνεχίζει να προσελκύει την πλειονότητα των καθαρών νέων συνδέσεων της αγοράς ευρυζωνικών υπηρεσιών (+15 χιλιάδες στο τρίμηνο), με το συνολικό αριθμό των συνδρομητών να ανέρχεται σε 2.333 χιλιάδες. Ως αποτέλεσμα, η διείσδυση των ευρυζωνικών συνδέσεων στις συνολικές γραμμές σταθερής ανήλθε στο 86%, από 84% έναν χρόνο πριν.

Για ακόμα ένα τρίμηνο, ο ΟΤΕ εστίασε στην αναβάθμιση των πελατών σε υψηλότερες ταχύτητες, αυξάνοντας τον συνολικό αριθμό συνδρομητών FTTx κατά 23,3%, στους 1.489 χιλιάδες. Οι καθαρές προσθήκες πελατών με υπηρεσίες FTTx στο τρίμηνο ανήλθαν σε 41 χιλιάδες, εκ των οποίων πάνω από τα 2/3 είναι πελάτες FTTH. H διείσδυση των υπηρεσιών οπτικής ίνας επί της συνολικής ευρυζωνικής βάσης είναι αυξημένη κατά 10 ποσοστιαίες μονάδες σε ετήσια βάση, φτάνοντας στο 63,8%. Το 45% των συνδρομητών οπτικών ινών (FTTx) απολαμβάνουν ταχύτητες 100Mbps ή μεγαλύτερες, σε σύγκριση με 28% ένα χρόνο πριν.

Ο ΟΤΕ συνεχίζει να επιταχύνει την ανάπτυξη του FTTH για να φτάσει περίπου τα 1,4 εκατομμύρια σπίτια και επιχειρήσεις μέχρι το τέλος του 2023, σε σχέση με 941 χιλιάδες στο τέλος του Α’ τριμήνου 2023. Συνεπής με τη στρατηγική του, ο ΟΤΕ αναβαθμίζει τις υπηρεσίες του και ανταποκρινόμενος στην αυξανόμενη ζήτηση για υψηλές ταχύτητες επεκτείνει συνεχώς το δίκτυό του FTTH. Στο τρίμηνο, οι πελάτες FTTH κατέγραψαν αύξηση ρεκόρ, κατά 29 χιλιάδες, με τη συνολική συνδρομητική βάση να αγγίζει τους 166 χιλιάδες, ή το 11% του συνόλου των πελατών FTTx, από 6% στο τέλος του Α’ τριμήνου 2022. Η διείσδυση στις υποδομές FTTH του ΟΤΕ (ποσοστό πελατών επί των διαθέσιμων γραμμών) αυξήθηκε σε 18% από 12% ένα χρόνο νωρίτερα. Σε αυτό συνέβαλαν η συνεχής επέκταση του δικτύου, καθώς και στοχευμένες προωθητικές ενέργειες, που επιτρέπουν στον ΟΤΕ να αξιοποιεί τις επενδύσεις σε υποδομές οπτικές ίνας.

Οι συνδρομητές τηλεόρασης του ΟΤΕ διαμορφώθηκαν σε 649 χιλιάδες, αυξημένοι κατά 1,9% σε σύγκριση με την αντίστοιχη περίοδο πέρυσι, παρά τον έντονο ανταγωνισμό και την εκτεταμένη πειρατεία. Συνεπής με τη στρατηγική της, η εταιρεία συνεχίζει να αξιοποιεί την προηγμένη πλατφόρμα streaming και το πλούσιο τηλεοπτικό περιεχόμενο.

**Κινητή Τηλεφωνία:**

Οι πελάτες κινητής τηλεφωνίας του ΟΤΕ συνέχισαν να αυξάνονται, φθάνοντας στο τέλος του Α’ τριμήνου τα 7,3 εκατ., ενισχυμένοι κατά 2,3% σε σχέση με πέρυσι. Τόσο οι πελάτες συμβολαίου, όσο και καρτοκινητής, σημείωσαν αύξηση, κατά 4,5% και 0,9% αντίστοιχα, συνεχίζοντας τις θετικές τάσεις που καταγράφηκαν τα προηγούμενα τρίμηνα. Η ανάπτυξη της συνδρομητικής βάσης οφείλεται στην υπεροχή του δικτύου της COSMOTE, στη συνεχή ανάπτυξη του 5G και στην ικανοποίηση των πελατών, όπως αποτυπώνονται σε όλες τις σημαντικές μετρήσεις στην αγορά. Οι συνδρομητές COSMOTE απολαμβάνουν μέσες ταχύτητες λήψης υπερδιπλάσιες από αυτές ανταγωνιστικών παρόχων.

Ο ΟΤΕ συνεχίζει να επεκτείνει το 5G δίκτυό του, με πληθυσμιακή κάλυψη που υπερβαίνει πλέον το 80% και στόχο το 90% για το τέλος του 2023. Αθήνα, Θεσσαλονίκη και άλλες 37 πόλεις στην Ελλάδα καταγράφουν ήδη κάλυψη άνω του 90%, ενώ οι ταχύτητες υπερβαίνουν σε κάποιες περιοχές το 1Gbps. Ο ΟΤΕ συνεχίζει να προωθεί τη χρήση δεδομένων μέσω 4G/4G+/5G, και παράλληλα ενισχύει τα έσοδά του, «χτίζοντας» στην αυξανόμενη χρήση δεδομένων και τη συνολική υπεροχή του δικτύου του.

**Νέες Υπηρεσίες:**

Η νέα εφαρμογή ηλεκτρονικών συναλλαγών και πληρωμών μέσω κινητού τηλεφώνου, «payzy by COSMOTE», της θυγατρικής του ΟΤΕ, COSMOTE Payments, κερδίζει συνεχώς έδαφος στην αγορά, με το συνολικό αριθμό των χρηστών να αγγίζει σήμερα τους 110 χιλιάδες περίπου.

**Χρηματοοικονομικά στοιχεία:**

|  |  |  |  |
| --- | --- | --- | --- |
| **(Εκατ. €)** | **Α’τρίμηνο 2023** | **Α’τρίμηνο 2022** | **+/- %** |
| **Κύκλος Εργασιών** | **736,2** | **743,2** | **-0,9%** |
| *Έσοδα λιανικής σταθερής* | 229,2 | 239,6 | -4,3% |
| *συμπ. Data Com* | *250,4* | *259,6* | *-3,5%* |
| *Έσοδα από υπηρεσίες κινητής* | 235,6 | 229,3 | +2,7% |
| *Έσοδα χονδρικής* | 124,7 | 143,7 | -13,2% |
| *Λοιπά Έσοδα* | 146,7 | 130,6 | +12,3% |
| **Προσαρμοσμένο EBITDA (AL)** | **318,5** | **313,6** | **+1,6%** |
| ***Περιθώριο %*** | ***43,3%*** | ***42,2%*** | ***+1,1μον*** |

Στην Ελλάδα, τα έσοδα σημείωσαν μείωση κατά 0,9% στο τρίμηνο, στα €736,2 εκατ., κυρίως λόγω χαμηλότερων εσόδων από υπηρεσίες χονδρικής διεθνούς κίνησης, ενώ οι υπηρεσίες κινητής και ICT κατέγραψαν ένα ακόμα τρίμηνο θετικών επιδόσεων.

Τα έσοδα από υπηρεσίες λιανικής σταθερής μειώθηκαν κατά 4,3%, σε μεγάλο βαθμό λόγω της μείωσης των εσόδων από υπηρεσίες φωνής και τηλεόρασης. Εάν συμπεριληφθούν τα έσοδα από υπηρεσίες data com, τα έσοδα λιανικής σταθερής μειώθηκαν κατά 3,5%. Ο ρυθμός αύξησης των εσόδων από ευρυζωνικές υπηρεσίες επηρεάστηκε από τη δωρεάν αναβάθμιση των ταχυτήτων το 2022, μία κίνηση ενίσχυσης της πιστότητας των πελατών και της θέσης του ΟΤΕ στην αγορά, καθώς και από τη διάθεση ανταγωνιστικών προϊόντων και υπηρεσιών ενισχύοντας την αξία της πελατειακής βάσης.

Τα έσοδα από υπηρεσίες κινητής στην Ελλάδα αυξήθηκαν σημαντικά, κατά 2,7% στο τρίμηνο. Ανοδικά κινήθηκαν τόσο τα έσοδα από υπηρεσίες συμβολαίου, όσο και καρτοκινητής , ως αποτέλεσμα της επιτυχημένης προώθησης των υπηρεσιών προστιθέμενης αξίας του ΟΤΕ, των τιμολογιακών πρωτοβουλιών, αλλά και της αυξανόμενης ζήτησης υπηρεσιών υψηλότερης αξίας.

Τα έσοδα από υπηρεσίες χονδρικής κατέγραψαν μείωση 13,2% στο τρίμηνο, αποτυπώνοντας κυρίως χαμηλότερα έσοδα από διεθνή κίνηση (χαμηλού ωστόσο περιθωρίου κέρδους).

Τα λοιπά έσοδα αυξήθηκαν κατά 12,3% στο τρίμηνο, λόγω των ισχυρών επιδόσεων στις υπηρεσίες ICT. Τα έσοδα από παροχή system solutions αυξήθηκαν κατά 16,5% στο τρίμηνο. Η εταιρεία αξιοποιεί τη μακροχρόνια εμπειρία της σε δικτυακές υποδομές και καινοτόμες, εξατομικευμένες λύσεις πληροφορικής και cloud.

Το προσαρμοσμένο EBITDA (AL) στην Ελλάδα αυξήθηκε κατά 1,6% στο τρίμηνο, στα €318,5 εκατ., με ισχυρό προσαρμοσμένο περιθώριο EBITDA (AL) στα 43,3%, υποβοηθούμενο από επιτυχημένες προσπάθειες περιορισμού του κόστους. To κόστος προσωπικού μειώθηκε κατά 3,3%, καθώς η εταιρεία επωφελήθηκε από το πρόγραμμα εθελούσιας αποχώρησης που υλοποιήθηκε το 2022, ενώ ένα νέο πρόγραμμα ανακοινώθηκε πρόσφατα, το οποίο θα συμβάλει στην κερδοφορία του 2023 και έπειτα. Το κόστος ενέργειας ήταν σημαντικά χαμηλότερο στο τρίμηνο, μετά τις διακυμάνσεις των προηγούμενων τριμήνων. Η εταιρεία επιδιώκει την σταθεροποίηση σημαντικού μέρος του ενεργειακού κόστους για τα επόμενα έτη, ακόμα και αν αυτό συνεπάγεται υψηλότερες τιμές ενέργειας. Η εταιρεία επίσης μείωσε τις προβλέψεις για επισφαλείς απαιτήσεις, σύμφωνα με τις τάσεις που παρατηρήθηκαν το 2022.

**ΡΟΥΜΑΝΙΑ ΚΙΝΗΤΗ**

|  |  |  |  |  |  |
| --- | --- | --- | --- | --- | --- |
| **Λειτουργικά στοιχεία** | **Α’τρίμηνο 2023** | **Α’τρίμηνο 2022** | **Ετήσιο %** | **Ετήσιο**  **+/-** | **Α’ τρίμηνο**  **2023**  **+/-** |
| Συνδρομητές κινητής | 4.062.454 | 3.820.878 | +6.3% | 241.576 | (103.175) |
| *Πελάτες συμβολαίου* | *1.857.328* | *1.748.931* | *+6.2%* | *108.397* | *3.056* |
| *Πελάτες καρτοκινητής* | *2.205.126* | *2.071.947* | *+6.4%* | *133.179* | *(106.231)* |

|  |  |  |  |  |
| --- | --- | --- | --- | --- |
| **(Εκατ. €)** | **Α’τρίμηνο 2023** | **Α’τρίμηνο 2022** | **+/- %** |  |
| **Κύκλος Εργασιών** | **69,0** | **78,4** | **-12,0%** |
| Έσοδα από υπηρεσίες κινητής | 47,8 | 52,4 | -8,8% |
| Λοιπά Έσοδα | 21,2 | 26,0 | -18,5% |
| **Προσαρμοσμένο EBITDA (AL)** | **3,5** | **11,7** | **-70,1%** |
| ***Περιθώριο %*** | ***5,1%*** | ***14,9%*** | ***-9,8μον*** |

Τα συνολικά έσοδα της Telekom Romania Mobile διαμορφώθηκαν σε €69,0 εκατ. στο τρίμηνο, μειωμένα κατά 12,0%. Η πτώση αυτή είναι αποτέλεσμα κυρίως της παύσης των δραστηριοτήτων MVNO σε πελάτες FMC σε σχέση με το αντίστοιχο συγκρίσιμο τρίμηνο του 2022, καθώς και του συνεχιζόμενου αντικτύπου από τη μείωση στα τέλη τερματισμού (MTR). Η επίδραση από την παύση των δραστηριοτήτων MVNO θα αρχίσει να φθίνει από το επόμενο τρίμηνο. Εξαιρουμένης της επίδρασης των ανωτέρω, τα έσοδα θα είχαν μειωθεί κατά €1,5 εκατ.

Η συνολική πελατειακή βάση συνέχισε να αυξάνεται στο τρίμηνο, ως αποτέλεσμα της αύξησης κατά 6,2% στους συνδρομητές συμβολαίου και κατά 6,4% στους πελάτες καρτοκινητής.

H Telekom Romania Mobile κατέγραψε Προσαρμοσμένο EBITDA (AL) €3,5 εκατ. στο τρίμηνο, μειωμένο κατά €8,2 εκατ., αποτυπώνοντας επίδραση ύψους €5,6 εκατ. από τις δραστηριότητες MVNO, καθώς και υψηλότερα κόστη ενέργειας, κατά περίπου €2,0 εκατ., λόγω άρσης της κρατικής ρύθμισης στις τιμές ενέργειας. Εξαιρουμένης της επίδρασης αυτών των παραγόντων, το προσαρμοσμένο EBITDA (AL) θα ήταν σχεδόν σταθερό σε σχέση με ένα χρόνο πριν.

**ΓΕΓΟΝΟΤΑ ΤΡΙΜΗΝΟΥ ΤΡΙΜΗΝΟΥ**

**ΤΡΙΜΗΝΟΥ**

**Απορρόφηση της ΟΤΕ ΔΙΕΘΝΕΙΣ ΛΥΣΕΙΣ ΜΟΝΟΠΡΟΣΩΠΗ ΑΝΩΝΥΜΟΣ ΕΤΑΙΡΕΙΑ (OTE GLOBE)**

Την 2α Ιανουαρίου 2023 συντελέστηκε η συγχώνευση με απορρόφηση από τον ΟΤΕ της 100% θυγατρικής του εταιρείας OTEGLOBΕ.

**Πολιτική Αμοιβών προς τους Μετόχους**

Στις 22 Φεβρουαρίου 2023, το Διοικητικό Συμβούλιο αναθεώρησε την [Πολιτική Αμοιβών προς τους Μετόχους](#REM).

**Πρόγραμμα Απόκτησης Iδίων Μετοχών**

Η Έκτακτη Γενική Συνέλευση των Μετόχων που πραγματοποιήθηκε την 18 Ιανουαρίου 2022 ενέκρινε ένα νέο Πρόγραμμα Απόκτησης Ιδίων Μετοχών διάρκειας 24 μηνών. Στις 24 Φεβρουαρίου 2023 η εταιρεία ανακοίνωσε ότι προτίθεται να αγοράσει έως 30.000.000 ίδιες μετοχές, κατά τη χρονική περίοδο από 01/03/2023 έως και 19/01/2024 σε εύρος τιμών από €1 (κατώτατη τιμή αγοράς) έως €30 (ανώτατη τιμή αγοράς) ανά μετοχή. Το μέγιστο ποσό που αναμένεται να διατεθεί για αγορά ιδίων μετοχών κατά την προαναφερόμενη περίοδο, ανέρχεται περίπου σε €175 εκατ., συμπεριλαμβανομένων των σχετικών εξόδων. Το τελικό ποσό και ο αριθμός των μετοχών που εν τέλει θα αγορασθούν, θα εξαρτηθεί από την τιμή και την εμπορευσιμότητα της μετοχής, στην ως άνω χρονική περίοδο. Η Morgan Stanley Europe SE θα διαχειριστεί, ως Κύριος Ανάδοχος, κατά την κρίση της, το Πρόγραμμα Απόκτησης Ιδίων Μετοχών κατά την ως άνω περίοδο. Η αγορά των ιδίων μετοχών θα πραγματοποιηθεί αποκλειστικά με σκοπό την ακύρωσή τους με απόφαση της Γενικής Συνέλευσης των Μετόχων και υπό τους όρους του ισχύοντος νομικού και κανονιστικού πλαισίου.

Κατά τη διάρκεια του Α’ τριμήνου και ειδικότερα κατά την περίοδο από 01/03/2023 έως και 31/03/2023 η Εταιρεία απέκτησε 1.521.990 ίδιες μετοχές με μέση τιμή €13,47, ενώ στις 31/03/2023 η Εταιρεία κατείχε συνολικά 6.275.082 ίδιες μετοχές.

**Μέρισμα και Πρόγραμμα Επαναγοράς Ιδίων Μετοχών**

Το Διοικητικό Συμβούλιο του ΟΤΕ θα προτείνει στην Τακτική Γενική Συνέλευση των Μετόχων της Εταιρείας στις 7 Ιουνίου 2023, τη διανομή μερίσματος €0,5765 ανά μετοχή. Η αντίστοιχη πληρωμή μερίσματος €250 εκατ. αντιπροσωπεύει το 59% του συνολικού ποσού που διατίθεται στο πλαίσιο της Αναθεωρημένης Πολιτικής Αμοιβών των Μετόχων 2023, η οποία εγκρίθηκε από το Διοικητικό Συμβούλιο στις 22 Φεβρουαρίου 2023. Το υπόλοιπο ποσό περίπου €175 εκατ., αφορά αγορές ιδίων μετοχών υπό το νέο Πρόγραμμα Απόκτησης Ιδίων μετοχών, το οποίο εγκρίθηκε από την Έκτακτη Γενική Συνέλευση των Μετόχων στις 18 Ιανουαρίου 2022.

Τα μερίσματα που θα αντιστοιχούν στις ίδιες μετοχές που θα έχει αποκτήσει η Εταιρεία στο πλαίσιο του Προγράμματος Απόκτησης Ιδίων Μετοχών και τις οποίες θα κατέχει η Εταιρεία κατά την ημερομηνία αποκοπής, θα προσαυξήσουν το μέρισμα των λοιπών μετόχων.

**Παρασκευή, 5 Μαΐου 2023**

5:00pm (EEST). 3:00pm (BST). 4:00pm (CEST). 10:00am (EDT)

Ελλάδα +30 210 9460 800

Γερμανία +49 (0) 69 2222 4493

Ηνωμένο Βασίλειο & Διεθνή + 44 (0) 203 059 5872

ΗΠΑ +1 516 447 5632

Συνιστούμε να καλέσετε οποιονδήποτε από τους παραπάνω αριθμούς 5 έως 10 λεπτά πριν την έναρξη

της Τηλεδιάσκεψης.

**Λεπτομέρειες Τηλεδιάσκεψης**

Η τηλεδιάσκεψη θα πραγματοποιηθεί σε πραγματικό χρόνο μετάδοσης μέσω διαδικτύου και μπορείτε να

εγγραφείτε μέσω σύνδεσης στο:

<https://87399.themediaframe.eu/links/otegroup230505.html>

Αν δυσκολεύεστε να συνδεθείτε μπορείτε να καλέσετε στο: + 30 210 9460803

**ΠΛΗΡΟΦΟΡΙΕΣ:**

|  |  |
| --- | --- |
| *Δ/ΝΣΗ EΞΑΓΟΡΩΝ, ΣΥΓΧΩΝΕΥΣΕΩΝ ΚΑΙ ΕΠΕΝΔΥΤΙΚΩΝ ΣΧΕΣΕΩΝ ΟΜΙΛΟΥ ΟΤΕ*  *Τηλ: 210-6118190*  *Fax: 210-6111030*  *Ε-mail:* [*iroffice@ote.gr*](mailto:iroffice@ote.gr)*,* [*eboua@ote.gr*](mailto:eboua@ote.gr) |  |

**Δήλωση Αποποίησης Ευθύνης**

Η παρούσα ανακοίνωση περιλαμβάνει ορισμένες δηλώσεις που αφορούν σε μελλοντικές εξελίξεις. Οι εν λόγω δηλώσεις υπόκεινται σε κινδύνους και αβεβαιότητες που θα μπορούσαν να επηρεάσουν ουσιωδώς τα αναμενόμενα αποτελέσματα. Οι εν λόγω κίνδυνοι και αβεβαιότητες περιλαμβάνουν, μεταξύ άλλων, τη μεταβολή των οικονομικών, χρηματοοικονομικών, επιχειρηματικών ή άλλων συνθηκών της αγοράς. Συνεπώς, συνιστάται στους αναγνώστες να μη βασιστούν στις δηλώσεις που αφορούν σε μελλοντικές εξελίξεις. Το περιεχόμενο της παρούσας ανακοίνωσης δεν πρέπει να ερμηνευθεί ως πρόβλεψη κερδών και δεν υπάρχει εγγύηση ότι οι εν λόγω δηλώσεις και προβλέψεις θα πραγματοποιηθούν. Συνιστάται στους αποδέκτες της παρούσας να μην αποδώσουν αδικαιολόγητη βαρύτητα στις εν λόγω δηλώσεις, οι οποίες απηχούν τις θέσεις του Ομίλου μόνο κατά την ημερομηνία της παρούσας ανακοίνωσης, και να προβούν σε δική τους ανεξάρτητη ανάλυση και απόφαση σε σχέση με τις περιόδους στις οποίες αφορούν οι προβλέψεις.

**Πίνακες που ακολουθούν:**

1. Εναλλακτικοί Δείκτες Μέτρησης Απόδοσης (“ΕΔΜΑ”)
2. Κατάσταση Χρηματοοικονομικής Θέσης (Ενοποιημένη) της 31ης  Μαρτίου 2023 και της 31ης Δεκεμβρίου 2022.
3. Ενοποιημένη Κατάσταση Αποτελεσμάτων για το τρίμηνο που έληξε στις 31 Μαρτίου 2023 και συγκριτική με το 2022
4. Ενοποιημένη Κατάσταση Εσόδων για το τρίμηνο που έληξε στις 31 Μαρτίου 2023 και συγκριτική με το 2022
5. Ενοποιημένη Κατάσταση Ταμειακών Ροών για το τρίμηνο που έληξε στις 31 Μαρτίου 2023 και συγκριτική με το 2022
6. **ΕΝΑΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ (“ΕΔΜΑ”)**

Ο Όμιλος χρησιμοποιεί Εναλλακτικούς Δείκτες Μέτρησης Απόδοσης («ΕΔΜΑ”) στο πλαίσιο λήψης αποφάσεων σχετικά με τον χρηματοοικονομικό, λειτουργικό και στρατηγικό σχεδιασμό του καθώς και για την αξιολόγηση και την αποτύπωση των επιδόσεών του. Οι ΕΔΜΑ εξυπηρετούν στην καλύτερη κατανόηση των χρηματοοικονομικών και λειτουργικών αποτελεσμάτων του Ομίλου, της χρηματοοικονομικής του θέσης καθώς και της κατάστασης ταμειακών ροών. Οι ΕΔΜΑ καθώς και οι αντίστοιχοι προσαρμοσμένοι δείκτες υπολογίζονται χρησιμοποιώντας τα ποσά από τις χρηματοοικονομικές καταστάσεις του Ομίλου καθώς και τα παρακάτω στοιχεία, τα οποία λόγω της φύσης τους επηρεάζουν την συγκρισιμότητα των μεγεθών. Δεδομένου ότι αυτά τα κόστη ή οι καταβολές είναι σημαντικού μεγέθους και μη περιοδικά, είναι κοινή πρακτική του κλάδου να εξαιρούνται από τον υπολογισμό των ΕΔΜΑ και των προσαρμοσμένων δεικτών ώστε να διευκολυνθεί η σύγκριση μεταξύ των εταιρειών της αγοράς τηλεπικοινωνιών και να κατανοήσει ο επενδυτής καλύτερα τις επιδόσεις του Ομίλου που επιτυγχάνονται από την συνεχιζόμενη δραστηριότητα. Οι εναλλακτικοί δείκτες (ΕΔΜΑ) θα πρέπει να λαμβάνονται υπόψη πάντα σε συνδυασμό με τα οικονομικά αποτελέσματα που έχουν συνταχθεί σύμφωνα με τα ΔΠΧΑ και σε καμία περίπτωση δεν αντικαθιστούν αυτά.

1. **Κόστη ή καταβολές σχετιζόμενα με προγράμματα εθελούσιας αποχώρησης**

Τα κόστη ή καταβολές σχετιζόμενα με προγράμματα εθελούσιας αποχώρησης εμπεριέχουν το κόστος των κινήτρων που δίνονται στους εργαζόμενους για να συμμετέχουν στο πρόγραμμα καθώς και τις εισφορές στο ταμείο κοινωνικής ασφάλισης για την αποχώρηση / συνταξιοδότηση των εργαζομένων πριν από το προβλεπόμενο έτος ηλικίας για πλήρη σύνταξη. Τα κόστη αυτά συμπεριλαμβάνονται στην κατάσταση αποτελεσμάτων καθώς και στην κατάσταση ταμειακών ροών στις γραμμές «Κόστη σχετιζόμενα με προγράμματα εθελούσιας αποχώρησης» και «καταβολές προγραμμάτων εθελούσιας αποχώρησης», αντίστοιχα.

1. **Έξοδα ή καταβολές σχετιζόμενα με λοιπά προγράμματα αναδιοργάνωσης**

Τα έξοδα αναδιοργάνωσης περιλαμβάνουν κόστη που δεν σχετίζονται με την κύρια δραστηριότητα του Ομίλου, τα οποία προκύπτουν από σημαντικές αλλαγές στον τρόπο λειτουργίας της επιχείρησης. Αφορούν κυρίως έξοδα αναδιάρθρωσης που σχετίζονται με την διαχείριση του χαρτοφυλακίου του Ομίλου.

1. **Καταβολές για αγορά φάσματος**

Οι καταβολές για αγορά φάσματος περιλαμβάνουν τα ποσά που πληρώθηκαν για την απόκτηση αδειών μέσω διαγωνισμών που διεξάγει η Ρυθμιστική Αρχή για τη μετάδοση σημάτων μέσω συγκεκριμένων ζωνών του ηλεκτρομαγνητικού φάσματος.

**Ορισμοί και συμφωνία των Εναλλακτικών Δεικτών Μέτρησης Απόδοσης (“ΕΔΜΑ”)**

**Καθαρός Δανεισμός**

O Καθαρός Δανεισμός χρησιμοποιείται για να αξιολογηθεί η κεφαλαιακή διάρθρωση του Ομίλου και η δυνατότητα μόχλευσης. Ο καθαρός δανεισμός υπολογίζεται προσθέτοντας στα μακροπρόθεσμα δάνεια, το βραχυπρόθεσμο μέρος μακροπρόθεσμων δανείων, τα βραχυπρόθεσμα δάνεια, τις λοιπές χρηματοοικονομικές υποχρεώσεις και αφαιρώντας από το σύνολο τα ταμειακά διαθέσιμα και ισοδύναμα. Μετά την εφαρμογή του ΔΠΧΑ 16 οι χρηματοοικονομικές υποχρεώσεις που σχετίζονται με μισθώσεις περιλαμβάνονται στον υπολογισμό του Καθαρού Δανεισμού από το 2019 και μετά.

|  |  |  |  |  |
| --- | --- | --- | --- | --- |
| **Όμιλος - (Ευρώ εκατ.)** | **31/03/2023** | | **31/03/2022** | |
| Μακροπρόθεσμα δάνεια | | 870,2 | | 742,4 |
| Βραχυπρόθεσμο μέρος μακροπρόθεσμων δανείων | | 23,1 | | 397,5 |
| Βραχυπρόθεσμα δάνεια | | 150,0 | | - |
| Υποχρεώσεις από μισθώσεις (μακροπρόθεσμο μέρος) | | 174,6 | | 178,9 |
| Υποχρεώσεις από μισθώσεις (βραχυπρόθεσμο μέρος) | | 70,1 | | 74,2 |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | | 2,5 | | - |
| Ταμειακά διαθέσιμα και ταμειακά ισοδύναμα | | (784,3) | | (772,3) |
| **Καθαρός Δανεισμός** | | **506,2** | | **620,7** |

**EBITDA - Προσαρμοσμένο EBITDA - Προσαρμοσμένο EBITDA μετά από μισθώσεις (AL)**

* Ο δείκτης EBITDA προέρχεται απευθείας από τις χρηματοοικονομικές καταστάσεις του Ομίλου, γραμμή «Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων» της Κατάστασης Αποτελεσμάτων. Ο δείκτης EBITDA ορίζεται ως το σύνολο του κύκλου εργασιών συν τα λοιπά λειτουργικά έσοδα μείον το σύνολο των λειτουργικών εξόδων πριν από αποσβέσεις και απομειώσεις. Ο δείκτης EBITDA εξυπηρετεί στην καλύτερη ανάλυση των λειτουργικών αποτελεσμάτων του Ομίλου.
* Το προσαρμοσμένο EBITDA υπολογίζεται εξαιρώντας την επίδραση από τα [κόστη σχετιζόμενα με προγράμματα εθελούσιας αποχώρησης](#ΚΟΣΤΗΗΚΑΤΑΒΟΛΕΣΣΧΕΤΙΖΟΜΕΝΑ)  και τα λοιπά [έξοδα αναδιοργάνωσης.](#ΕΞΟΔΑΗΚΑΤΑΒΟΛΕΣΣΧΕΤΙΖΟΜΕΝΑ)
* Προσαρμοσμένο EBITDA μετά από μισθώσεις (AL): Mετά την εφαρμογή του ΔΠΧΑ 16 σχετικά με τις μισθώσεις, είναι κοινή πρακτική του κλάδου η χρήση του EBITDA μετά από μισθώσεις (AL) ή του Προσαρμοσμένου EBITDA μετά από μισθώσεις (AL) προκειμένου να διευκολυνθεί η σύγκριση μεταξύ των εταιρειών της αγοράς τηλεπικοινωνιών καθώς και η σύγκριση με τα ιστορικά στοιχεία. Το Προσαρμοσμένο EBITDA μετά από μισθώσεις (AL) ορίζεται ως το Προσαρμοσμένο EBITDA αφαιρώντας τις αποσβέσεις και τους τόκους που σχετίζονται με μισθώσεις.

Τα περιθώρια EBITDA, Προσαρμοσμένο EBITDA και Προσαρμοσμένο EBITDA μετά από μισθώσεις (AL) (%) υπολογίζονται διαιρώντας τα αντίστοιχα EBITDA με το σύνολο του κύκλου εργασιών.

|  |  |  |  |  |  |  |
| --- | --- | --- | --- | --- | --- | --- |
| **Τριμηνιαία (Ευρώ εκατ.)** | **ΟΜΙΛΟΣ** | | **ΕΛΛΑΔΑ** | | **ΡΟΥΜΑΝΙΑ** | |
| **Α’τρίμηνο**  **2023** | **Α’τρίμηνο**  **2022** | **Α’τρίμηνο**  **2023** | **Α’τρίμηνο**  **2022** | **Α’τρίμηνο**  **2023** | **Α’τρίμηνο**  **2022** |
| Σύνολο Κύκλου εργασιών | 803,6 | 820,3 | 736,2 | 743,2 | 69,0 | 78,4 |
| Λοιπά λειτουργικά έσοδα | 1,9 | 5,1 | 1,6 | 4,3 | 0,3 | 0,8 |
| Σύνολο λειτουργικών εξόδων πριν από αποσβέσεις και απομειώσεις | (463,6) | (479,3) | (404,6) | (418,8) | (60,6) | (61,8) |
| **EBITDA** | **341,9** | **346,1** | **333,2** | **328,7** | **8,7** | **17,4** |
| ***Περιθώριο %*** | ***42,5%*** | ***42,2%*** | ***45,3%*** | ***44,2%*** | ***12,6%*** | ***22,2%*** |
| Κόστη σχετιζόμενα με προγράμματα εθελούσιας αποχώρησης | 0,6 | 0,1 | 0,6 | - | - | 0,1 |
| Έξοδα αναδιοργάνωσης | - | - | - | - | - | - |
| **Προσαρμοσμένο EBITDA** | **342,5** | **346,2** | **333,8** | **328,7** | **8,7** | **17,5** |
| ***Περιθώριο %*** | ***42,6%*** | ***42,2%*** | ***45,3%*** | ***44,2%*** | ***12,6%*** | ***22,3%*** |
| Αποσβέσεις περιουσιακών στοιχείων με δικαίωμα χρήσης | (18,2) | (18,7) | (13,5) | (13,3) | (4,7) | (5,4) |
| Τόκοι επί των υποχρεώσεων από μισθώσεις | (2,3) | (2,2) | (1,8) | (1,8) | (0,5) | (0,4) |
| **Προσαρμοσμένο EBITDA μετά από μισθώσεις (AL)** | **322,0** | **325,3** | **318,5** | **313,6** | **3,5** | **11,7** |
| ***Περιθώριο %*** | ***40,1%*** | ***39,7%*** | ***43,3%*** | ***42,2%*** | ***5,1%*** | ***14,9%*** |

**Επενδύσεις σε πάγια περιουσιακά στοιχεία και προσαρμοσμένες επενδύσεις σε πάγια περιουσιακά στοιχεία**

Οι επενδύσεις σε πάγια περιουσιακά στοιχεία προκύπτουν απευθείας από τις χρηματοοικονομικές καταστάσεις του Ομίλου, γραμμή «Αγορά ενσώματων και άυλων παγίων περιουσιακών στοιχείων» της κατάστασης Ταμειακών Ροών. Ο Όμιλος χρησιμοποιεί αυτόν τον «ΕΔΜΑ» για να εξασφαλίσει ότι η χρήση των ταμειακών διαθεσίμων γίνεται σύμφωνα με την ευρύτερη στρατηγική του Ομίλου για τη διαχείριση αυτών. Οι Προσαρμοσμένες επενδύσεις σε πάγια περιουσιακά στοιχεία υπολογίζονται αφαιρώντας από τις αγορές ενσώματων και άυλων παγίων περιουσιακών στοιχείων τις [καταβολές για αγορά φάσματος.](#ΚΑΤΑΒΟΛΕΣΓΙΑΑΓΟΡΑ)

|  |  |  |
| --- | --- | --- |
| **Όμιλος - (Ευρώ εκατ.)** | **Α’τρίμηνο**  **2023** | **Α’τρίμηνο**  **2022** |
| Αγορά ενσώματων και άυλων παγίων περιουσιακών στοιχείων –(Επενδύσεις σε πάγια περιουσιακά στοιχεία) | (79,9) | (93,0) |
| Καταβολές για αγορά φάσματος | - | - |
| **Προσαρμοσμένες επενδύσεις σε πάγια περιουσιακά στοιχεία** | **(79,9)** | **(93,0)** |

**Ελεύθερες Ταμειακές Ροές- Ελεύθερες Ταμειακές Ροές μετά από μισθώσεις (AL)- Προσαρμοσμένες Ελεύθερες Ταμειακές Ροές μετά από μισθώσεις (AL)**

* Oι Ελεύθερες Ταμειακές Ροές ορίζονται ως οι καθαρές ταμειακές εισροές από λειτουργικές δραστηριότητες μετά την αγορά ενσώματων και άυλων παγίων περιουσιακών στοιχείων προσθέτοντας τους πιστωτικούς τόκους εισπραχθέντες. Οι Ελεύθερες Ταμειακές Ροές μετά από μισθώσεις (AL) υπολογίζονται αφαιρώντας από τις Ελεύθερες Ταμειακές Ροές την αποπληρωμή υποχρεώσεων από μισθώσεις.
* Οι Προσαρμοσμένες Ελεύθερες Ταμειακές Ροές μετά από μισθώσεις (AL) διευκολύνουν τη σύγκριση των ταμειακών ροών μεταξύ των εταιρειών της αγοράς τηλεπικοινωνιών και τις συζητήσεις με το επενδυτικό κοινό και τους οίκους πιστοληπτικής αξιολόγησης. Υπολογίζονται εξαιρώντας από τις Ελεύθερες Ταμειακές Ροές μετά από μισθώσεις (AL) [τις καταβολές για αγορά φάσματος,](#ΚΑΤΑΒΟΛΕΣΓΙΑΑΓΟΡΑ) [τις καταβολές προγραμμάτων εθελούσιας αποχώρησης](#ΚΟΣΤΗΗΚΑΤΑΒΟΛΕΣΣΧΕΤΙΖΟΜΕΝΑ) και [τις καταβολές εξόδων αναδιοργάνωσης.](#ΕΞΟΔΑΗΚΑΤΑΒΟΛΕΣΣΧΕΤΙΖΟΜΕΝΑ)

Οι Ελεύθερες Ταμειακές Ροές μετά από μισθώσεις (AL) και οι Προσαρμοσμένες Ελεύθερες Ταμειακές Ροές μετά από μισθώσεις (AL) εξυπηρετούν στη μέτρηση των ταμειακών διαθεσίμων που προκύπτουν από τις λειτουργικές δραστηριότητες του Ομίλου ενώ διευκολύνουν ώστε να αξιολογηθούν καλύτερα οι ταμειακές επιδόσεις του Ομίλου καθώς και η δυνατότητα αποπληρωμής του χρέους, η διανομή μερίσματος και η διατήρηση αποθεματικού.

|  |  |  |
| --- | --- | --- |
| **Όμιλος - (Ευρώ εκατ.)** | **Α’τρίμηνο**  **2023** | **Α’τρίμηνο**  **2022** |
| Καθαρές ταμειακές εισροές από λειτουργικές δραστηριότητες | 323,1 | 335,5 |
| Αγορά ενσώματων και άυλων παγίων περιουσιακών στοιχείων | (79,9) | (93,0) |
| Πιστωτικοί τόκοι εισπραχθέντες | 2,0 | 0,4 |
| **Ελεύθερες Ταμειακές Ροές** | **245,2** | **242,9** |
| Αποπληρωμή υποχρεώσεων από μισθώσεις | (19,1) | (21,1) |
| **Ελεύθερες Ταμειακές Ροές μετά από μισθώσεις (AL)** | **226,1** | **221,8** |
| Καταβολές προγραμμάτων εθελούσιας αποχώρησης | 2,1 | 1,4 |
| Καταβολές εξόδων αναδιοργάνωσης | 0,6 | 4,6 |
| Καταβολές για αγορά φάσματος | **-** | **-** |
| **Προσαρμοσμένες Ελεύθερες Ταμειακές Ροές μετά από μισθώσεις (AL)** | **228,8** | **227,8** |

**Προσαρμοσμένα Καθαρά Κέρδη σε μετόχους της εταιρείας**

Τα προσαρμοσμένα καθαρά κέρδη που κατανέμονται στους μετόχους της Εταιρείας διευκολύνουν στην ανάλυση της καθαρής κερδοφορίας του Ομίλου εξαιρουμένης της επίδρασης μη επαναλαμβανόμενων ή μη περιοδικών στοιχείων και στη σύγκριση των επιδόσεων σε σχέση με προηγούμενες περιόδους. Για την αντίστοιχη περίοδο του 2023 και την συγκρινόμενη περίοδο του 2022, για τα προσαρμοσμένα καθαρά κέρδη έχει ληφθεί υπόψη μόνο η επίδραση από τα κόστη σχετιζόμενα με προγράμματα εθελούσιας αποχώρησης.

|  |  |  |
| --- | --- | --- |
| **Όμιλος -(Ευρώ εκατ.)** | **Α’τρίμηνο**  **2023** | **Α’τρίμηνο**  **2022** |
| **Καθαρά κέρδη σε μετόχους της Εταιρείας** | **135,3** | **129,4** |
| Κόστη σχετιζόμενα με προγράμματα εθελούσιας αποχώρησης | 0,5 | 0,1 |
| **Προσαρμοσμένα Καθαρά κέρδη σε μετόχους της Εταιρείας** | **135,8** | **129,5** |

**ΙΙ. ΚΑΤΑΣΤΑΣΗ ΧΡHΜΑΤΟΟΙΚΟΝΟΜΙΚΗΣ ΘΕΣΗΣ (ΕΝΟΠΟΙΗΜΕΝΗ)**

|  |  |  |
| --- | --- | --- |
| **(Ευρώ εκατ.)** | **ΟΜΙΛΟΣ** | |
| **31/03/2023** | **31/12/2022** |
| **ΠΕΡΙΟΥΣΙΑΚΑ ΣΤΟΙΧΕΙΑ** |  |  |
| **Μη κυκλοφορούντα περιουσιακά στοιχεία** |  |  |
| Ενσώματα πάγια | 2.103,5 | 2.081,1 |
| Περιουσιακά στοιχεία με δικαίωμα χρήσης | 253,0 | 266,6 |
| Υπεραξία | 376,6 | 376,6 |
| Τηλεπικοινωνιακές άδειες | 288,1 | 296,1 |
| Λοιπά άυλα περιουσιακά στοιχεία | 308,4 | 335,1 |
| Συμμετοχές | 0,1 | 0,1 |
| Δάνεια σε ασφαλιστικά ταμεία | 63,7 | 64,7 |
| Αναβαλλόμενες φορολογικές απαιτήσεις | 180,2 | 178,2 |
| Κόστος συμβάσεων | 30,7 | 30,2 |
| Λοιπά μη κυκλοφορούντα περιουσιακά στοιχεία | 74,6 | 75,3 |
| **Σύνολο μη κυκλοφορούντων περιουσιακών στοιχείων** | **3.678,9** | **3.704,0** |
|  |  |  |
| **Κυκλοφορούντα περιουσιακά στοιχεία** | 59,7 | 54,0 |
| Αποθέματα | 478,2 | 471,2 |
| Πελάτες | 5,1 | 4,8 |
| Λοιπά χρηματοοικονομικά περιουσιακά στοιχεία | 54,2 | 49,6 |
| Συμβατικά περιουσιακά στοιχεία | 122,6 | 123,7 |
| Λοιπά κυκλοφορούντα περιουσιακά στοιχεία | 1,8 | 1,8 |
| Δεσμευμένα ταμειακά διαθέσιμα | 784,3 | 590,1 |
| Ταμειακά διαθέσιμα και ταμειακά ισοδύναμα | **1.505,9** | **1.295,2** |
| **Σύνολο κυκλοφορούντων περιουσιακών στοιχείων** | **5.184,8** | **4.999,2** |

|  |  |  |  |  |  |
| --- | --- | --- | --- | --- | --- |
| **(Ευρώ εκατ.)** | | **ΟΜΙΛΟΣ** | | | |
| **31/03/2023** | | **31/12/2022** | |
| **ΙΔΙΑ ΚΕΦΑΛΑΙΑ ΚΑΙ ΥΠΟΧΡΕΩΣΕΙΣ** |  | | | |  |
| **Ίδια κεφάλαια που αναλογούν στους μετόχους της εταιρείας** |  | | | |  |
| Μετοχικό κεφάλαιο | 1.227,3 | | 1.227,3 | | | |
| Αποθεματικό υπέρ το άρτιο | 438,9 | | 438,9 | | | |
| Ίδιες μετοχές | (94,0) | | (73,5) | | | |
| Τακτικό αποθεματικό | 440,7 | | 440,7 | | | |
| Συναλλαγματικές διαφορές και λοιπά αποθεματικά | (141,3) | | (138,8) | | | |
| Μεταβολές σε ποσοστά μη ελεγχουσών συμμετοχών | (3.314,1) | | (3.314,1) | | | |
| Υπόλοιπο κερδών εις νέο | 3.403,4 | | 3.267,9 | | | |
| **Σύνολο ιδίων κεφαλαίων που αναλογούν στους μετόχους της Εταιρείας** | **1.960,9** | | **1.848,4** | | | |
| Μη ελέγχουσες συμμετοχές | 0,5 | | 0,5 | | | |
| **Σύνολο ιδίων κεφαλαίων** | **1.961,4** | | **1.848,9** | | | |
|  |  | |  | | | |
| **Μακροπρόθεσμες υποχρεώσεις** |  | |  | | | |
| Μακροπρόθεσμα δάνεια | 870,2 | | 881,5 | | | |
| Πρόβλεψη αποζημίωσης προσωπικού λόγω εξόδου από την υπηρεσία | 96,0 | | 96,7 | | | |
| Πρόβλεψη για λογαριασμό νεότητας | 84,9 | | 86,1 | | | |
| Συμβατικές υποχρεώσεις | 39,8 | | 40,8 | | | |
| Υποχρεώσεις από μισθώσεις | 174,6 | | 182,1 | | | |
| Αναβαλλόμενες φορολογικές υποχρεώσεις | 0,4 | | 0,4 | | | |
| Λοιπές μακροπρόθεσμες υποχρεώσεις | 39,1 | | 55,7 | | | |
| **Σύνολο μακροπρόθεσμων υποχρεώσεων** | **1.305,0** | | **1.343,3** | | | |
|  |  | |  | | | |
| **Βραχυπρόθεσμες υποχρεώσεις** |  | |  | | | |
| Προμηθευτές | 886,7 | | 874,0 | | | |
| Βραχυπρόθεσμα δάνεια | 150,0 | | 150,0 | | | |
| Βραχυπρόθεσμο μέρος μακροπρόθεσμων δανείων | 23,1 | | 23,1 | | | |
| Φόρος εισοδήματος | 149,6 | | 92,3 | | | |
| Συμβατικές υποχρεώσεις | 137,2 | | 136,1 | | | |
| Υποχρεώσεις από μισθώσεις | 70,1 | | 76,1 | | | |
| Μερίσματα πληρωτέα | 2,4 | | 2,4 | | | |
| Λοιπές βραχυπρόθεσμες υποχρεώσεις | 499,3 | | 453,0 | | | |
| **Σύνολο βραχυπρόθεσμων υποχρεώσεων** | **1.918,4** | | **1.807,0** | | | |
| **ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ** | **5.184,8** | | **4.999,2** | | | |

**ΙΙΙ. ΕΝΟΠΟΙΗΜΕΝΗ ΚΑΤΑΣΤΑΣΗ ΑΠΟΤΕΛΕΣΜΑΤΩΝ (ΕΝΟΠΟΙΗΜΕΝΗ)(“ΕΔΜΑ”)**

|  |  |  |  |
| --- | --- | --- | --- |
| **(Ευρώ εκατ.)** |  | | |
| **Α’τρίμηνο**  **2023** | **Α’τρίμηνο**  **2022** | **+/-%** |
|  |  |  |  |
| **Σύνολο κύκλου εργασιών** | **803,6** | **820,3** | **-2,0%** |
|  |  |  |  |
| **Λοιπά έσοδα** | **1,9** | **5,1** | **-62,7%** |
|  |  |  |  |
| **Λειτουργικά έξοδα** |  |  |  |
| Έξοδα διασύνδεσης και περιαγωγής | (86,4) | (105,7) | -18,3% |
| Πρόβλεψη για αναμενόμενες πιστωτικές ζημιές | (9,0) | (13,0) | -30,8% |
| Αποδοχές προσωπικού | (109,8) | (113,1) | -2,9% |
| Κόστη σχετιζόμενα με προγράμματα εθελουσίας αποχώρησης | (0,6) | (0,1) | - |
| Έξοδα εμπορικών προμηθειών | (21,0) | (19,8) | +6,1% |
| Κόστος εμπορευμάτων | (79,6) | (74,4) | +7,0% |
| Έξοδα συντήρησης και επισκευών | (18,2) | (20,3) | -10,3% |
| Έξοδα προώθησης | (14,2) | (12,5) | +13,6% |
| Λοιπά λειτουργικά έξοδα | (124,8) | (120,4) | +3,7% |
| **Σύνολο λειτουργικών εξόδων πριν από αποσβέσεις και απομειώσεις** | **(463,6)** | **(479,3)** | **-3,3%** |
|  |  |  |  |
| **Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων** | **341,9** | **346,1** | **-1,2%** |
| Αποσβέσεις και απομειώσεις | (160,7) | (166,9) | -3,7% |
| **Λειτουργικά κέρδη προ χρηματοοικονομικών και επενδυτικών δραστηριοτήτων** | **181,2** | **179,2** | **+1,1%** |
|  |  |  |  |
| **Έσοδα και έξοδα από χρηματοοικονομικές και επενδυτικές δραστηριότητες** |  |  |  |
| Χρεωστικοί τόκοι και συναφή έξοδα | (7,9) | (8,2) | -3,7% |
| Πιστωτικοί τόκοι | 2,0 | 0,4 | - |
| Συναλλαγματικές διαφορές. καθαρές | 0,2 | 0,4 | -50,0% |
| Κέρδη/(Ζημιές) από συμμετοχές και λοιπά χρηματοοικονομικά περιουσιακά στοιχεία - Απομειώσεις | 0,2 | - | - |
| **Συνολικά κέρδη/( ζημιές) από χρηματοοικονομικές και επενδυτικές δραστηριότητες** | **(5,5)** | **(7,4)** | **-25,7%** |
|  |  |  |  |
| **Κέρδη προ φόρων** | **175,7** | **171,8** | **+2,3%** |
| Φόρος εισοδήματος | (40,4) | (42,3) | -4,5% |
| **Κέρδη χρήσης** | **135,3** | **129,5** | **+4,5%** |
|  |  |  |  |

|  |  |  |  |  |  |
| --- | --- | --- | --- | --- | --- |
| **Μετόχους της Εταιρείας** |  |  | **135,3** | **129,4** | **+4,6%** |
| **Μη ελέγχουσες συμμετοχές** |  |  | **0,0** | **0,1** | **-100,0%** |

1. **ΕΝΟΠΟΙΗΜΕΝΗ ΚΑΤΑΣΤΑΣΗ ΕΣΟΔΩΝ**

|  |  |  |  |
| --- | --- | --- | --- |
| **(Ευρώ εκατ.)** |  | | |
| **Α’τρίμηνο**  **2023** | **Α’τρίμηνο**  **2022** | **+/-%** |
|  |  |  |  |
| **Κύκλος εργασιών** |  |  |  |
| **Σταθερή τηλεφωνία:** |  |  |  |
| Έσοδα λιανικής | 229,2 | 239,6 | -4,3% |
| Έσοδα χονδρικής | 124,8 | 143,6 | -13,1% |
| Λοιπά έσοδα | 74,7 | 66,8 | +11,8% |
| **Σύνολο εσόδων σταθερής τηλεφωνίας** | **428,7** | **450,0** | **-4,7%** |
| **Κινητή τηλεφωνία:** |  |  |  |
| Έσοδα υπηρεσιών | 283,3 | 281,7 | +0,6% |
| Έσοδα πώλησης συσκευών | 66,0 | 57,8 | +14,2% |
| Λοιπά έσοδα | 3,7 | 10,8 | -65,7% |
| **Σύνολο εσόδων κινητής τηλεφωνίας** | **353,0** | **350,3** | **+0,8%** |
|  |  |  |  |
| **Λοιπά έσοδα** | **21,9** | **20,0** | **+9,5%** |
|  |  |  |  |
| **Σύνολο κύκλου εργασιών** | **803,6** | **820,3** | **-2,0%** |

1. **ΚΑΤΑΣΤΑΣΕΙΣ ΤΑΜΕΙΑΚΩΝ ΡΟΩΝ**

|  |  |  |  |
| --- | --- | --- | --- |
| **(Ευρώ εκατ.)** | **Α’τρίμηνο**  **2023** | **Α’τρίμηνο**  **2022** | **+/-%** |
| **Ταμειακές ροές από λειτουργικές δραστηριότητες** |  |  |  |
| Κέρδη προ φόρων | 175,7 | 171,8 | +2,3% |
| Προσαρμογές για: |  |  |  |
| Αποσβέσεις και απομειώσεις | 160,7 | 166,9 | -3,7% |
| Κόστη σχετιζόμενα με προγράμματα εθελούσιας αποχώρησης | 0,6 | 0,1 | - |
| Πρόβλεψη για αποζημίωση προσωπικού | (4,2) | 1,0 | - |
| Πρόβλεψη για λογαριασμό νεότητας | 0,2 | 0,3 | -33,3% |
| Συναλλαγματικές διαφορές. καθαρές | (0,2) | (0,4) | -50,0% |
| Πιστωτικοί τόκοι | (2,0) | (0,4) | - |
| (Κέρδη) / ζημιές από συμμετοχές και λοιπά χρηματοοικονομικά περιουσιακά στοιχεία - Απομειώσεις | (0,2) | - | - |
| Χρεωστικοί τόκοι και συναφή έξοδα | 7,9 | 8,2 | -3,7% |
| ***Προσαρμογές για μεταβολές λογαριασμών κεφαλαίου κίνησης:*** | ***(20,7)*** | ***(3,1)*** | ***-*** |
| *Μείωση / (αύξηση) αποθεμάτων* | *(5,7)* | *(8,0)* | *-28,8%* |
| *Μείωση / (αύξηση) απαιτήσεων* | *(9,8)* | *8,4* | *-* |
| *(Μείωση) / αύξηση υποχρεώσεων (πλην δανεισμού)* | *(5,2)* | *(3,5)* | *+48,6%* |
| Πλέον/(Μείον):  Καταβολές προγραμμάτων εθελούσιας αποχώρησης | (2,1) | (1,4) | +50,0% |
| Καταβολές αποζημίωσης προσωπικού και λογαριασμού νεότητας. εκτός εισφορών εργαζομένων | (1,8) | (2,0) | -10,0% |
| Χρεωστικοί τόκοι και συναφή έξοδα καταβεβλημένα (πλην μισθώσεων) | (4,1) | (3,2) | +28,1% |
| Τόκοι μισθώσεων καταβεβλημένοι | (2,3) | (2,2) | +4,5% |
| Φόρος εισοδήματος καταβεβλημένος | 15,6 | (0,1) | - |
| **Καθαρές ταμειακές εισροές από λειτουργικές δραστηριότητες** | **323,1** | **335,5** | **-3,7%** |
| **Ταμειακές ροές από επενδυτικές δραστηριότητες** |  |  |  |
| Πώληση ή λήξη χρηματοοικονομικών περιουσιακών στοιχείων | - | 0,7 | - |
| Αγορά χρηματοοικονομικών περιουσιακών στοιχείων | (0,6) | (0,1) | - |
| Αποπληρωμές εισπρακτέων δανείων | 1,8 | 1,8 | +0,0% |
| Αγορά ενσώματων και άυλων παγίων περιουσιακών στοιχείων | (79,9) | (93,0) | -14,1% |
| Πιστωτικοί τόκοι εισπραχθέντες | 2,0 | 0,4 | - |
| **Καθαρές ταμειακές εκροές από επενδυτικές δραστηριότητες** | **(76,7)** | **(90,2)** | **-15,0%** |
| **Ταμειακές ροές από χρηματοδοτικές δραστηριότητες** |  |  |  |
| Απόκτηση ιδίων μετοχών | (20,0) | (71,1) | -71,9% |
| Εξοφλήσεις δανείων | (11,5) | (11,5) | +0,0% |
| Αποπληρωμή υποχρεώσεων από μισθώσεις | (19,1) | (21,1) | -9,5% |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | (1,5) | - | - |
| Μερίσματα πληρωθέντα σε μετόχους της Εταιρείας | - | (0,1) | - |
| **Καθαρές ταμειακές εκροές από χρηματοδοτικές δραστηριότητες** | **(52,1)** | **(103,8)** | **-49,8%** |
| **Καθαρή αύξηση/ (μείωση) ταμειακών διαθεσίμων και ταμειακών ισοδυνάμων** | **194,3** | **141,5** | **+37,3%** |
| **Ταμειακά διαθέσιμα και ταμειακά ισοδύναμα έναρξης χρήσης** | **590,1** | **630,7** | **-6,4%** |
| Συναλλαγματικές διαφορές στα διαθέσιμα | (0,1) | 0,1 | - |
| **Ταμειακά διαθέσιμα και ταμειακά ισοδύναμα λήξης χρήσης** | **784,3** | **772,3** | **+1,6%** |